
TRUMPAS PAGRINDIMAS
Komisijos pasiūlyme numatyta iš esmės išplėsti Europos išorės veiksmų tarnybos (EIVT) ir Europos Sąjungos delegacijų vaidmenį ir veiklą, be kita ko, įtraukiant naujas ir iš dalies pakeistas nuostatas dėl pasirengimo už Europos Sąjungos ribų kylančioms krizėms ir reagavimo į jas.
Pagal Darbo tvarkos taisyklių VI priedo I punkto 3 papunktį EIVT ir įvairių jos tarnybų priežiūra, įskaitant ES delegacijų ir EIVT reagavimo į krizes centro struktūros ir veikimo priežiūrą, priklauso išimtinei Užsienio reikalų (AFET) komiteto kompetencijai. ES delegacijų veikla taip pat apima Sąjungos piliečių teisių į apsaugą trečiųjų šalių teritorijoje įgyvendinimą, kaip nurodyta Europos Sąjungos sutarties 35 straipsnyje.
EIVT, ES delegacijų ir reagavimo į krizes struktūrų struktūra ir veikimas nustatyti 2010 m. liepos 26 d. Tarybos sprendimu 2010/427/ES, kuris priklauso AFET komiteto kompetencijai. 2022 m. ES saugumo ir gynybos strateginis kelrodis, kuris taip pat priklauso AFET komiteto kompetencijai, pradėjo EIVT reagavimo į krizes mechanizmų, be kita ko, konsulinės paramos mechanizmų ir saugumo vietoje, peržiūrą.
2023 m. kovo 15 d. Parlamentas priėmė AFET komiteto parengtą bendros užsienio ir saugumo politikos (BUSP) rekomendaciją dėl EIVT veikimo apžvalgos ir stipresnio ES vaidmens pasaulyje (2021/2065(INI)). Ji apima įvairius su EIVT susijusius klausimus, įskaitant ES reagavimo į krizes centro pagalbą koordinuojant ES ir valstybių narių ambasadų ir delegacijų reagavimą ir paslaugas, kurias jos teikia ES piliečiams krizių metu.
Komisijos pasiūlymu EIVT (ir jos krizių valdymo struktūrų bei ES delegacijų) vaidmuo perkeliamas į naują dalyvavimo lygį, konsulinę apsaugą susiejant su EIVT veikla užsienio, saugumo ir gynybos politikos srityse, kai sprendimai turi būti priimami remiantis vertinimais, ryšiais su trečiosiomis šalimis, karinių išteklių naudojimu ir kitais įprastais BUSP ir bendros saugumo ir gynybos politikos (BSGP) elementais.
PAKEITIMAI
[bookmark: IntroA]Užsienio reikalų komitetas ragina atsakingą Piliečių laisvių, teisingumo ir vidaus reikalų komitetą atsižvelgti į toliau pateikiamą tekstą:
[bookmark: IntroB]<RepeatBlock-Amend>
[bookmark: EndB]<Amend>Pakeitimas		<NumAm>1</NumAm>
<DocAmend>Pasiūlymas dėl direktyvos</DocAmend>
<Article>1 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(1a)	į Direktyvos (ES) 2015/637 taikymo sritį reikėtų įtraukti ne tik ES piliečius. Šiuo atžvilgiu pripažintiems pabėgėliams, asmenims be pilietybės ir kitiems jokios šalies pilietybės neturintiems asmenims, gyvenantiems valstybėje narėje ir turintiems tos valstybės narės išduotą kelionės dokumentą, turėtų būti suteikiama teisė į konsulinę apsaugą tokiomis pat sąlygomis, kokios taikomos neatstovaujamiems piliečiams, jei valstybė narė, kurioje asmuo gyvena, neturi diplomatinės ar konsulinės atstovybės;


</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl direktyvos</DocAmend>
<Article>2 konstatuojamoji dalis</Article>
	

	Komisijos siūlomas tekstas
	Pakeitimas

	(2)	krizių, dėl kurių gaunama konsulinės apsaugos prašymų, daugėja ir jų mastas didėja. COVID-19 pandemija, krizė Afganistane, Rusijos agresijos karas prieš Ukrainą, konfliktas Sudane, repatriacija iš Izraelio bei Gazos ir kitos panašios krizės suteikė galimybę nustatyti spragas ir apsvarstyti, kaip sudaryti palankesnes sąlygas naudotis teise į konsulinę apsaugą. Remiantis šia patirtimi ir siekiant supaprastinti piliečiams ir konsulinėms įstaigoms taikomas procedūras, Direktyvoje (ES) 2015/637 nustatytos taisyklės ir procedūros turėtų būti patikslintos ir supaprastintos, kad būtų padidintas neatstovaujamų Sąjungos piliečių konsulinės apsaugos teikimo veiksmingumas, visų pirma krizinėse situacijose. Turėtų būti kuo geriau panaudoti valstybių narių ir Sąjungos lygmens ištekliai tiek vietos lygmeniu trečiosiose šalyse, tiek sostinių lygmeniu;
	(2)	krizių, dėl kurių gaunama konsulinės apsaugos prašymų, daugėja ir jų mastas didėja. COVID-19 pandemija, 2021 m. krizė Afganistane, Rusijos agresijos karas prieš Ukrainą, konfliktas Sudane, repatriacija iš Izraelio bei Gazos, dažnėjančios humanitarinės krizės ir gaivalinės bei žmogaus sukeltos nelaimės ir kitos panašios krizės suteikė galimybę nustatyti spragas ir apsvarstyti, kaip sudaryti palankesnes sąlygas naudotis teise į konsulinę apsaugą. Reikėtų stiprinti ES gebėjimą reaguoti į šias besitęsiančias krizes, šalinant visus trūkumus ir stiprinant mūsų pasirengimą, informacijos rinkimą ir sprendimų priėmimo gebėjimus prieš krizes ir jų metu. Remiantis šia patirtimi ir siekiant supaprastinti piliečiams ir konsulinėms įstaigoms taikomas procedūras, Direktyvoje (ES) 2015/637 nustatytos taisyklės ir procedūros turėtų būti patikslintos ir supaprastintos, kad būtų padidintas neatstovaujamų Sąjungos piliečių konsulinės apsaugos teikimo veiksmingumas, visų pirma krizinėse situacijose. Turėtų būti kuo geriau panaudoti valstybių narių ir Sąjungos lygmens ištekliai tiek vietos lygmeniu trečiosiose šalyse, tiek sostinių lygmeniu;


</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl direktyvos</DocAmend>
<Article>4 konstatuojamoji dalis</Article>
	

	Komisijos siūlomas tekstas
	Pakeitimas

	(4)	siekiant padidinti konsulinių įstaigų ir piliečių teisinį tikrumą, tikslinga nustatyti išsamesnius kriterijus, kurie padėtų įvertinti, ar laikytina, kad Sąjungos piliečiui neatstovaujama ir kad todėl jis turi teisę gauti valstybės narės, į kurios konsulines įstaigas kreiptasi, konsulinę apsaugą. Tie kriterijai turėtų būti pakankamai lankstūs ir taikomi atsižvelgiant į vietos aplinkybes, pavyzdžiui, kelionių paprastumą ar saugumo padėtį atitinkamoje trečiojoje šalyje. Atsižvelgiant į tai, prieinamumas ir artumas turėtų išlikti svarbūs aspektai;
	(4)	siekiant padidinti konsulinių įstaigų ir piliečių teisinį tikrumą, tikslinga nustatyti išsamesnius kriterijus, kurie padėtų įvertinti, ar laikytina, kad Sąjungos piliečiui neatstovaujama ir kad todėl jis turi teisę gauti valstybės narės, į kurios konsulines įstaigas kreiptasi, konsulinę apsaugą. Tie kriterijai turėtų būti pakankamai pragmatiški, lankstūs ir taikomi atsižvelgiant į vietos aplinkybes, pavyzdžiui, kelionių paprastumą ar saugumo padėtį atitinkamoje trečiojoje šalyje. Atsižvelgiant į tai, prieinamumas ir artumas turėtų išlikti svarbūs aspektai;


</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl direktyvos</DocAmend>
<Article>10 konstatuojamoji dalis</Article>
	

	Komisijos siūlomas tekstas
	Pakeitimas

	(10)	jei krizinėje situacijoje pateikiama daug konsulinės apsaugos prašymų, valstybių narių ambasadoms ir konsulatams, kuriems atstovaujama atitinkamoje trečiojoje šalyje, turėtų būti suteikta galimybė susitarti paskirstyti prašymus atsižvelgiant į turimus pajėgumus, kad jie būtų kuo geriau išnaudojami. Tuo tikslu joms gali padėti Sąjungos delegacijos;
	(10)	jei krizinėje situacijoje pateikiama daug konsulinės apsaugos prašymų, valstybių narių ambasadoms ir konsulatams, kuriems atstovaujama atitinkamoje trečiojoje šalyje, turėtų būti suteikta galimybė susitarti paskirstyti prašymus atsižvelgiant į turimus pajėgumus, kad jie būtų kuo geriau išnaudojami. Tuo tikslu jiems turėtų padėti Sąjungos delegacijos;


</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl direktyvos</DocAmend>
<Article>19 konstatuojamoji dalis</Article>
	

	Komisijos siūlomas tekstas
	Pakeitimas

	(19)	siekiant užtikrinti pasirengimą galimoms konsulinėms krizėms, dėl kurių reikia teikti paramą neatstovaujamiems piliečiams, valstybių narių ir Sąjungos delegacijų trečiosiose šalyse vietos konsulinis bendradarbiavimas turėtų apimti keitimąsi informacija tokiems piliečiams svarbiais klausimais, įskaitant jų saugumo ir saugos, bendrų konsulinių nenumatytų atvejų planų rengimo ir konsulinių pratybų organizavimo. Šiomis aplinkybėmis gali būti ypač svarbu, kad neatstovaujamų valstybių narių konsulinės įstaigos į tokį vietos konsulinį bendradarbiavimą būtų įtrauktos koordinuojant pasirengimą konsulinėms krizėms ir reagavimą į jas;
	(19)	siekiant užtikrinti pasirengimą galimoms konsulinėms krizėms, dėl kurių reikia teikti paramą neatstovaujamiems piliečiams, įskaitant gaivaline nelaimes, politiniu neramumus ar teroristinius išpuolius, valstybių narių ir Sąjungos delegacijų trečiosiose šalyse vietos konsulinis bendradarbiavimas turėtų apimti keitimąsi informacija tokiems piliečiams svarbiais klausimais,  įskaitant jų saugumą ir saugą, bendrų konsulinių nenumatytų atvejų planų rengimą ir greito reagavimo mechanizmų nustatymą ir konsulinių pratybų organizavimą. Šiomis aplinkybėmis gali būti ypač svarbu, kad neatstovaujamų valstybių narių konsulinės įstaigos į tokį vietos konsulinį bendradarbiavimą būtų įtrauktos koordinuojant pasirengimą konsulinėms krizėms ir reagavimą į jas;


</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl direktyvos</DocAmend>
<Article>23 konstatuojamoji dalis</Article>
	

	Komisijos siūlomas tekstas
	Pakeitimas

	(23)	bendruose konsuliniuose nenumatytų atvejų planuose, kai tinkama, taip pat turėtų būti atsižvelgiama į vadovaujančių valstybių, t. y. valstybių narių, kurioms atstovaujama konkrečioje trečiojoje šalyje ir kurios yra atsakingos už paramos neatstovaujamiems piliečiams koordinavimą ir vadovavimą jos teikimui krizių metu, vaidmenis ir atsakomybę, kad būtų užtikrintas veiksmingas konsulinės pagalbos koordinavimas. Be to, bendri konsuliniai nenumatytų atvejų planai turėtų būti kasmet vertinami konsulinių pratybų kontekste, siekiant užtikrinti, kad jie ir toliau būtų aktualūs. Be to, neturėtų būti laikoma, kad bendri konsuliniai nenumatytų atvejų planai pakeičia esamus valstybių narių nacionalinius krizių valdymo planus arba daro poveikį jų atsakomybei teikti konsulinę pagalbą savo piliečiams;
	(23)	bendruose konsuliniuose nenumatytų atvejų planuose, kai tinkama, taip pat turėtų būti atsižvelgiama į vadovaujančių valstybių, t. y. valstybių narių, kurioms atstovaujama konkrečioje trečiojoje šalyje ir kurios yra atsakingos už paramos neatstovaujamiems piliečiams koordinavimą ir vadovavimą jos teikimui krizių metu, vaidmenis ir atsakomybę, kad būtų užtikrintas veiksmingas konsulinės pagalbos koordinavimas. Be to, bendri konsuliniai nenumatytų atvejų planai turėtų būti kasmet arba dažniau (jeigu to reikia dėl ypatingų aplinkybių) įvertinami konsulinių pratybų kontekste, siekiant užtikrinti, kad jie ir toliau būtų aktualūs. Be to, neturėtų būti laikoma, kad bendri konsuliniai nenumatytų atvejų planai pakeičia esamus valstybių narių nacionalinius krizių valdymo planus arba daro poveikį jų atsakomybei teikti  konsulinę pagalbą savo piliečiams, tačiau yra nuoseklus metodas, kuris gali papildomai padėti koordinuoti atstovaujamų valstybių narių pastangas;


</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl direktyvos</DocAmend>
<Article>25 konstatuojamoji dalis</Article>
	

	Komisijos siūlomas tekstas
	Pakeitimas

	(25)	kelionių rekomendacijos, t. y. valstybių narių teikiama informacija apie santykinį kelionių į konkrečias trečiąsias šalis saugumą, keliautojams suteikia galimybę priimti pagrįstą sprendimą dėl konkrečios kelionės tikslo vietos, įskaitant trečiąsias šalis, kuriose jų pilietybės valstybei narei neatstovaujama. Nors už kelionių rekomendacijų teikimą atsakingos valstybės narės, tikslinga, kad jos koordinuotų savo veiksmus šia tema, visų pirma krizinėse situacijose, kad būtų kuo geriau užtikrintas teikiamų konsultacijų lygio nuoseklumas. Tai galėtų apimti susitarimą dėl bendros rizikos lygių, nurodytų kelionių rekomendacijose, struktūros, pasinaudojant saugia EIVT platforma. Kai įmanoma, toks koordinavimas turėtų vykti ankstyvame etape, kai valstybės narės planuoja pakeisti savo kelionių rekomendacijų lygį;
	(25)	kelionių rekomendacijos, t. y. valstybių narių teikiama informacija apie santykinį kelionių į konkrečias trečiąsias šalis saugumą, keliautojams turėtų būti nuolat teikiama naujausia informacija, kad jie turėtų galimybę priimti pagrįstą sprendimą dėl konkrečios kelionės tikslo vietos, įskaitant trečiąsias šalis, kuriose jų pilietybės valstybei narei neatstovaujama. Nors už kelionių rekomendacijų teikimą atsakingos valstybės narės, tikslinga, kad jos koordinuotų savo veiksmus šia tema, visų pirma krizių sąlygomis, kad būtų kuo geriau užtikrintas teikiamų konsultacijų lygio nuoseklumas. Tai galėtų apimti susitarimą dėl bendros rizikos lygių, nurodytų kelionių rekomendacijose, struktūros, pasinaudojant saugia EIVT platforma. Toks koordinavimas turėtų vykti ankstyvame etape, kai valstybės narės planuoja pakeisti savo kelionių rekomendacijų lygį;


</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl direktyvos</DocAmend>
<Article>26 konstatuojamoji dalis</Article>
	

	Komisijos siūlomas tekstas
	Pakeitimas

	(26) veiksmingas koordinavimas yra labai svarbus siekiant užtikrinti veiksmingą reagavimą į krizes. Siekiant užtikrinti tokį koordinavimą, valstybėms narėms turėtų padėti EIVT reagavimo į krizes centras ir Komisijos reagavimo į nelaimes koordinavimo centras. Koordinuotas Sąjungos reagavimas į krizes ypač svarbus tais atvejais, kai būtina evakuacija, siekiant užtikrinti, kad turima parama būtų teikiama veiksmingai ir kad būtų kuo geriau panaudoti turimi evakuacijos pajėgumai. Dėl tos priežasties informacija apie turimus evakuacijos pajėgumus turėtų būti dalijamasi laiku, be kita ko, kai gelbėjimo ir evakuacijos operacijoms panaudojami kariniai ištekliai;
	(26) veiksmingas koordinavimas yra labai svarbus siekiant užtikrinti veiksmingą reagavimą į krizes. Siekiant užtikrinti tokį koordinavimą, valstybėms narėms turi padėti ir laiku informaciją teikti EIVT reagavimo į krizes centras ir Komisijos reagavimo į nelaimes koordinavimo centras. Koordinuotas Sąjungos reagavimas į krizes ypač svarbus tais atvejais, kai būtina evakuacija, siekiant užtikrinti, kad turima parama būtų teikiama greitai ir veiksmingai ir kad būtų kuo geriau panaudoti turimi evakuacijos pajėgumai. Dėl tos priežasties tiesiogine ir aktualia informacija, pavyzdžiui, apie turimus evakuacijos pajėgumus, turėtų būti dalijamasi laiku siekiant reaguoti skubiai ir veiksmingai, be kita ko, kai gelbėjimo ir evakuacijos operacijoms panaudojami kariniai ištekliai. Šiuo atžvilgiu EIVT turėtų turėti galimybę iš valstybių narių automatiškai ir nuolat gauti informaciją apie padėtį trečiosiose šalyse;


</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl direktyvos</DocAmend>
<Article>28 konstatuojamoji dalis</Article>
	

	Komisijos siūlomas tekstas
	Pakeitimas

	(28)	jungtinės konsulinės grupės turėtų būti grindžiamos savanoriško dalyvavimo, solidarumo su atstovaujamomis valstybėmis narėmis, lygybės priimant sprendimus dėl vidaus darbo struktūrų, grupių sudėties paprastumo, išlaidų pasidalijimo su kiekviena valstybe nare, Sąjungos institucija ar įstaiga, padengiančia savo veiklos išlaidas, lankstumo, koordinuoto Sąjungos atsako matomumo ir atvirumo atitinkamoms trečiosioms šalims principais;
	(28)	jungtinės konsulinės grupės turėtų būti grindžiamos solidarumo su atstovaujamomis valstybėmis narėmis, lygybės priimant sprendimus dėl vidaus darbo struktūrų, grupių sudėties paprastumo, išlaidų pasidalijimo su kiekviena valstybe nare, Sąjungos institucija ar įstaiga, padengiančia savo veiklos išlaidas, lankstumo, koordinuoto Sąjungos atsako matomumo ir atvirumo atitinkamoms trečiosioms šalims principais;


</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl direktyvos</DocAmend>
<Article>30 konstatuojamoji dalis</Article>
	

	Komisijos siūlomas tekstas
	Pakeitimas

	(30)	siekiant padėti pagalbos reikalingiems Sąjungos piliečiams, svarbu jiems suteikti patikimą informaciją apie tai, kaip pasinaudoti konsuline pagalba trečiosiose šalyse. Komisijos tarnybos ir EIVT turėtų prisidėti prie šio tikslo – skleisti atitinkamą informaciją, įskaitant informaciją, kurią turi teikti valstybės narės apie savo konsulinius tinklus ir trečiąsias šalis, kuriose jos yra sudariusios praktinius susitarimus dėl atsakomybės už konsulinės apsaugos teikimą neatstovaujamiems piliečiams pasidalijimo. Siekiant palengvinti tokios informacijos tvarkymą, ji turėtų būti pateikiama kompiuterio skaitomu formatu;
	(30)	siekiant padėti pagalbos reikalingiems Sąjungos piliečiams, svarbu jiems suteikti patikimą ir lengvai prieinamą informaciją apie tai, kaip pasinaudoti konsuline pagalba trečiosiose šalyse, taip pat naudojantis skaitmeninėmis susisiekimo priemonėmis. Komisijos tarnybos ir EIVT, glaudžiai bendradarbiaudama su valstybėmis narėmis, turėtų skleisti atitinkamą informaciją, įskaitant valstybių narių teikiamą informaciją apie savo konsulinius tinklus ir trečiąsias šalis, kuriose jos yra sudariusios praktinius susitarimus dėl atsakomybės už konsulinės apsaugos teikimą neatstovaujamiems piliečiams pasidalijimo. Siekiant palengvinti tokios informacijos tvarkymą, ji turėtų būti pateikiama kompiuterio skaitomu formatu;


</Amend>
[bookmark: restart]<Amend>Pakeitimas		<NumAm>11</NumAm>
<DocAmend>Pasiūlymas dėl direktyvos</DocAmend>
<Article>30 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	 
	(30a)	Valstybės narės ir atitinkamos ES įstaigos užtikrina, kad piliečiams teikiama informacija apie konsulinę apsaugą būtų atnaujinta ir lengvai prieinama skaitmeninėse platformose, įskaitant mobiliąsias programėles, kad ES piliečiai bet kuriuo metu galėtų greitai ir lengvai gauti informaciją ir naudotis kontaktiniais kanalais. Atsižvelgiant į tai, turėtų būti sukurta transliavimo paslauga, kad ES piliečiai galėtų gauti kontekstinius pranešimus, susijusius su jų teisėmis, ir apie tai, kaip jomis pasinaudoti, kai jie atvyksta į trečiąsias šalis, ir gauti įspėjamuosius pranešimus krizės atveju. Be to, reikėtų apsvarstyti galimybę sukurti peržiūrėtą ir patobulintą bendrą ES konsulinės apsaugos portalą, įskaitant visą susijusią informaciją, nurodymus skubiais atvejais ir kontaktinę informaciją, susijusią su ES delegacijomis ir konsulinėmis valstybėmis trečiosiose šalyse.


</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl direktyvos</DocAmend>
<Article>31 konstatuojamoji dalis</Article>
	

	Komisijos siūlomas tekstas
	Pakeitimas

	(31)	valstybės narės turėtų imtis papildomų priemonių, kad dar labiau prisidėtų prie Sąjungos piliečių informuotumo apie jų teisę į konsulinę apsaugą didinimo, taip pat atsižvelgtų į konkrečius neįgaliųjų poreikius. Vienas iš galimų būdų tai užtikrinti (atsižvelgiant į tai, kad valstybių narių išlaidos būtų ribotos) – SESV 23 straipsnio formuluotę pakartoti valstybių narių išduodamuose pasuose, taip siekiant didinti piliečių informuotumą apie diplomatinių ir konsulinių įstaigų teisę į apsaugą, kaip jau rekomenduota Komisijos rekomendacijoje C(2007) 58415. Valstybės narės informaciją apie neatstovaujamų piliečių teisę į konsulinę apsaugą taip pat galėtų įtraukti į kelionių rekomendacijas ir su konsuline pagalba susijusias kampanijas. Jos taip pat galėtų bendradarbiauti su keleivinio transporto paslaugų teikėjais ir transporto mazgais, siūlančiais keliauti į trečiąsias šalis, pavyzdžiui, raginti juos į klientams teikiamą informacinę medžiagą įtraukti atitinkamą informaciją apie teisę į konsulinę apsaugą;
	(31)	valstybės narės turėtų imtis papildomų priemonių, kad dar labiau prisidėtų prie Sąjungos piliečių informuotumo apie jų teisę į konsulinę apsaugą didinimo, taip pat atsižvelgtų į konkrečius neįgaliųjų poreikius. Atsižvelgiant į tai, kad išlaidos būtų ribotos, valstybės narės SESV 23 straipsnio formuluotę turėtų pakartoti valstybių narių išduodamuose pasuose, taip siekiant didinti piliečių informuotumą apie diplomatinių ir konsulinių įstaigų teisę į apsaugą, kaip jau rekomenduota Komisijos rekomendacijoje C(2007)5. Valstybės narės informaciją apie neatstovaujamų piliečių teisę į konsulinę apsaugą taip pat galėtų įtraukti į kelionių rekomendacijas ir su konsuline pagalba susijusias kampanijas. Jos taip pat galėtų bendradarbiauti su keleivinio transporto paslaugų teikėjais ir transporto mazgais, siūlančiais keliauti į trečiąsias šalis, pavyzdžiui, raginti juos į klientams teikiamą informacinę medžiagą įtraukti atitinkamą informaciją apie teisę į konsulinę apsaugą;

	_________________
	_________________

	5 2007 m. gruodžio 5 d. Komisijos rekomendacija C(2007) 5841 dėl EB sutarties 20 straipsnio teksto įrašymo į pasus (OL L 118, 2008 5 6, p. 30, ELI: http://data.europa.eu/eli/reco/2008/355/oj).
	5 2007 m. gruodžio 5 d. Komisijos rekomendacija C(2007) 5841 dėl EB sutarties 20 straipsnio teksto įrašymo į pasus (OL L 118, 2008 5 6, p. 30, ELI: http://data.europa.eu/eli/reco/2008/355/oj).


</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl direktyvos</DocAmend>
<Article>32 konstatuojamoji dalis</Article>
	

	Komisijos siūlomas tekstas
	Pakeitimas

	(32)	Direktyvos (ES) 2015/637 finansinės nuostatos turėtų būti pritaikytos siekiant supaprastinti išlaidų atlyginimą ir toliau užtikrinti finansinės naštos pasidalijimą. Visų pirma neatstovaujamiems piliečiams turėtų būti suteikta galimybė tomis pačiomis sąlygomis, kaip ir remiančiosios valstybės narės piliečiams, tos valstybės narės teikiamų paslaugų išlaidas atlyginti tiesiogiai, kad būtų išvengta administracinės naštos, susijusios su pastangomis užtikrinti, kad išlaidas atlygintų piliečio pilietybės narė. Be to, valstybėms narėms taip pat turėtų būti leidžiama nereikalauti tokias išlaidas padengti. Kadangi tam tikrais atvejais neatstovaujami piliečiai teikdami pagalbos prašymą gali neturėti galimybės sumokėti, visų pirma kai pavogti jų grynieji pinigai ir priemonės lėšoms gauti, būtina numatyti, jog remiančiosios valstybės narės konsulinės įstaigos gali reikalauti, kad jie pasirašytų įsipareigojimą atlyginti išlaidas. Tokio įsipareigojimo pagrindu remiančiosios valstybės narės valdžios institucijos gali prašyti atlyginti išlaidas praėjus keturioms savaitėms nuo paramos suteikimo;
	(32)	Direktyvos (ES) 2015/637 finansinės nuostatos turėtų būti pritaikytos siekiant supaprastinti išlaidų atlyginimą ir toliau užtikrinti finansinės naštos pasidalijimą. Visų pirma neatstovaujamiems piliečiams turėtų būti suteikta galimybė tomis pačiomis sąlygomis, kaip ir remiančiosios valstybės narės piliečiams, tos valstybės narės teikiamų paslaugų išlaidas atlyginti tiesiogiai, kad būtų išvengta administracinės naštos, susijusios su pastangomis užtikrinti, kad išlaidas atlygintų piliečio pilietybės narė. Be to, valstybėms narėms taip pat turėtų būti leidžiama nereikalauti tokias išlaidas padengti. Kadangi tam tikrais atvejais neatstovaujami piliečiai teikdami pagalbos prašymą gali neturėti galimybės sumokėti, visų pirma kai pavogti jų grynieji pinigai ir priemonės lėšoms gauti, būtina numatyti, jog remiančiosios valstybės narės konsulinės įstaigos gali reikalauti, kad jie pasirašytų įsipareigojimą atlyginti išlaidas. Tokio įsipareigojimo pagrindu remiančiosios valstybės narės valdžios institucijos gali prašyti atlyginti išlaidas praėjus trims mėnesiams nuo paramos suteikimo;


</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl direktyvos</DocAmend>
<Article>34 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	 
	(34a)	neskaitant to, kad EIVT gauna pajamas iš valstybių narių kaip išlaidų atlyginimą, turėtų būti atitinkamai padidintas jos biudžetas ir žmogiškieji ištekliai, siekiant užtikrinti tinkamą įsipareigojimų vykdymą teikiant pagalbą ir (arba) apsaugą ES piliečiams. Dėl nuolatinių krizių ir konfliktų visame pasaulyje poveikio gali kilti pavojus, kad valstybių narių konsulinės apsaugos ir (arba) pagalbos pajėgumai bus per daug apkrauti, ypač didelių krizių metu. EIVT ir Sąjungos delegacijos, kurios šioje srityje tampa vis svarbesnės, atlieka pagrindinį koordinavimo vaidmenį vietoje;


</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl direktyvos</DocAmend>
<Article>37 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(37a)	Reagavimo į krizes kontekste svarbu priminti, kad 2022 m. kovo 24 d. Europos Vadovų Tarybos patvirtintame Saugumo ir gynybos strateginiame kelrodyje numatyta plėtoti ES greitojo dislokavimo pajėgumus, kuriuos, kaip numatyta, sudarys 5 000 karių ir kurie bus naudojami skirtingais nepalankioje aplinkoje vykdomos operacijos etapais, taip pat kurie pirmiausia bus orientuoti į gelbėjimo ir evakuacijos operacijas, kurios yra koordinuoto reagavimo į krizes dalis;


</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos -1 a punktas (naujas)</Article>
<DocAmend2>Direktyva (ES) 2015/637</DocAmend2>
<Article2>4 straipsnio 1 a pastraipa (nauja)</Article2>
	

	Komisijos siūlomas tekstas
	Pakeitimas

	
	-1a.	4 straipsnis papildomas šia 1a pastraipa:

	
	Pripažintiems pabėgėliams, asmenims be pilietybės ir kitiems jokios šalies pilietybės neturintiems asmenims, gyvenantiems valstybėje narėje ir turintiems tos valstybės narės išduotą kelionės dokumentą, suteikiama teisė į konsulinę apsaugą tokiomis pat sąlygomis, kokios taikomos neatstovaujamiems piliečiams, jei valstybė narė, kurioje asmuo gyvena, neturi diplomatinės ar konsulinės atstovybės.


</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 1 punktas</Article>
<DocAmend2>Direktyva (ES) 2015/637</DocAmend2>
<Article2>7 straipsnio 4 a dalis (nauja)</Article2>
	

	Komisijos siūlomas tekstas
	Pakeitimas

	
	4a.	Valstybės narės, teikdamos konsulinę apsaugą neatstovaujamiems piliečiams, atsižvelgia į konkrečius pažeidžiamų grupių ir asmenų, kuriems gresia diskriminacija dėl bet kokių priežasčių (pvz., nurodytų Chartijos 21 straipsnyje), būtent lyties, rasės, odos spalvos, etninės arba socialinės kilmės, genetinių bruožų, kalbos, religijos arba tikėjimo, politinių ar kitokių pažiūrų, priklausymo tautinei mažumai, turtinės padėties, gimimo aplinkybių, negalios, amžiaus ar seksualinės orientacijos, poreikius.“;


</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva (ES) 2015/637</DocAmend2>
<Article2>11 straipsnio 2 a dalis (nauja)</Article2>
	

	Komisijos siūlomas tekstas
	Pakeitimas

	 
	2a.	EIVT ir Sąjungos delegacijoms skiriami būtini finansiniai ir žmogiškieji ištekliai pridėtinėms išlaidoms ir papildomam horizontaliajam administraciniam darbo krūviui padengti.


</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva (ES) 2015/637</DocAmend2>
<Article2>13 straipsnio 1 dalies įžanginė dalis</Article2>
	

	Komisijos siūlomas tekstas
	Pakeitimas

	1.	Vykdydamos 12 straipsnyje nurodytą vietos konsulinį bendradarbiavimą, valstybės narės ir EIVT kiekvienai trečiajai šaliai parengia bendrą konsulinį nenumatytų atvejų planą ir dėl jo susitaria. Bendras konsulinių nenumatytų atvejų planas kasmet atnaujinamas ir jame pateikiama:
	1.	Vykdydamos 12 straipsnyje nurodytą vietos konsulinį bendradarbiavimą, valstybės narės ir EIVT kiekvienai trečiajai šaliai parengia bendrą konsulinį nenumatytų atvejų planą ir dėl jo susitaria. Bendras konsulinių nenumatytų atvejų planas kasmet arba, jeigu to reikia dėl ypatingų aplinkybių, dažniau atnaujinamas ir jame pateikiama:


</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva (ES) 2015/637</DocAmend2>
<Article2>13 straipsnio 1 dalies a punktas</Article2>
	

	Komisijos siūlomas tekstas
	Pakeitimas

	a)	konsulinės padėties šalyje analizė, įskaitant valstybių narių ambasadų ar konsulatų apžvalgą, Sąjungos piliečių skaičiaus bei buvimo vietos įvertį ir labiausiai tikėtinų scenarijų, darančių poveikį Sąjungos piliečiams, rizikos vertinimą;
	a)	konsulinės padėties šalyje analizė, įskaitant valstybių narių ambasadų ar konsulatų apžvalgą, Sąjungos piliečių skaičiaus bei buvimo vietos įvertį ir labiausiai tikėtinų scenarijų, darančių poveikį Sąjungos piliečiams, rizikos, pvz., karinės, politinės, nusikaltimų, rizikos sveikatai, gaivalinių nelaimių ir ne tik, vertinimą;


</Amend>
<Amend>Pakeitimas		<NumAm>21</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva (ES) 2015/637</DocAmend2>
<Article2>13 straipsnio 2 dalies 1 pastraipa</Article2>
	

	Komisijos siūlomas tekstas
	Pakeitimas

	2. Ten, kur Sąjungos delegacijos yra, jos koordinuoja bendrų konsulinių nenumatytų atvejų planų rengimą ir patvirtinimą, remdamosi atitinkamoje trečiojoje šalyje atstovaujamų valstybių narių ambasadų ar konsulatų ir neatstovaujamų valstybių narių konsulinių įstaigų indėliu. Bendri konsulinių nenumatytų atvejų planai pateikiami visoms valstybėms narėms, EIVT ir Komisijos tarnyboms. 
	2. Ten, kur Sąjungos delegacijos yra, jos koordinuoja bendrų konsulinių nenumatytų atvejų planų rengimą ir patvirtinimą, remdamosi atitinkamoje trečiojoje šalyje atstovaujamų valstybių narių ambasadų ar konsulatų ir neatstovaujamų valstybių narių konsulinių įstaigų indėliu. Prireikus tai galėtų apimti bendradarbiavimą su trečiosiomis šalimis ir tarptautinėmis organizacijomis. Bendri konsulinių nenumatytų atvejų planai pateikiami visoms valstybėms narėms, EIVT ir Komisijos tarnyboms.


</Amend>
<Amend>Pakeitimas		<NumAm>22</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva (ES) 2015/637</DocAmend2>
<Article2>13 straipsnio 5 a dalis (nauja)</Article2>
	

	Komisijos siūlomas tekstas
	Pakeitimas

	 
	5a.	Valstybės narės didina Sąjungos delegacijų informuotumą apie padėtį trečiosiose šalyse, be kita ko, reguliariai dalydamosi naujausiais rizikos vertinimo rezultatais ir informacija apie galimas grėsmes ES piliečių saugumui, taip pat keisdamosi informacija apie jų patarimus dėl kelionių.


</Amend>
<Amend>Pakeitimas		<NumAm>23</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 4 punktas</Article>
<DocAmend2>Direktyva (ES) 2015/637</DocAmend2>
<Article2>13 straipsnio 5 b dalis (nauja)</Article2>
	

	Komisijos siūlomas tekstas
	Pakeitimas

	 
	5b.	EIVT, glaudžiai bendradarbiaudama su valstybėmis narėmis, Sąjungos pareigūnams ir valstybių narių diplomatiniams bei konsuliniams darbuotojams rengia pasirengimo konsulinėms krizėms, jų modeliavimo ir reagavimo į jas mokymus, kad pagerintų jų gebėjimą valdyti krizines situacijas ir teikti pagalbą ES piliečiams užsienyje.


</Amend>
<Amend>Pakeitimas		<NumAm>24</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 5 punktas</Article>
<DocAmend2>Direktyva (ES) 2015/637</DocAmend2>
<Article2>13 a straipsnio 2 dalis</Article2>
	

	Komisijos siūlomas tekstas
	Pakeitimas

	2.	Prireikus valstybėms narėms gali padėti jungtinės konsulinės grupės, kurias sudaro valstybių narių ekspertai, visų pirma iš valstybių narių, kurioms neatstovaujama krizės paveiktoje trečiojoje šalyje, taip pat EIVT ir Komisijos tarnybų atstovai. Jungtines konsulines grupes galima greitai dislokuoti konsulinės krizės paveiktose trečiosiose šalyse.
	2.	Prireikus valstybėms narėms gali padėti jungtinės konsulinės grupės, kurias sudaro valstybių narių ekspertai, visų pirma iš valstybių narių, kurioms neatstovaujama krizės paveiktoje trečiojoje šalyje, taip pat EIVT ir Komisijos tarnybų atstovai. Jungtines konsulines grupes galima greitai dislokuoti konsulinės krizės paveiktose trečiosiose šalyse. EIVT ir Komisija remia tų ekspertų ir jungtinių konsulinių grupių pasirengimą.


</Amend>
<Amend>Pakeitimas		<NumAm>25</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 5 punktas</Article>
<DocAmend2>Direktyva (ES) 2015/637</DocAmend2>
<Article2>13 a straipsnio 4 dalis</Article2>
	

	Komisijos siūlomas tekstas
	Pakeitimas

	4.	Teikdamos paramą valstybės narės prireikus gali prašyti paramos pagal Sąjungos priemones, pavyzdžiui, iš EIVT ir jos Reagavimo į krizes centro krizių valdymo struktūrų, o per Sprendimo Nr. 1313/2013/ES 7 straipsniu įsteigtą Reagavimo į nelaimes koordinavimo centrą – iš Sąjungos civilinės saugos mechanizmo.
	4.	Teikdamos paramą valstybės narės gali gauti paramą pagal Sąjungos priemones, pavyzdžiui, iš EIVT ir jos Reagavimo į krizes centro krizių valdymo struktūrų. Valstybės narės taip pat gali įtraukti Reagavimo į nelaimes koordinavimo centrą, įsteigtą pagal Sprendimo Nr. 1313/2013/ES 7 straipsnį, Sąjungos civilinės saugos mechanizmą ir, jei tikslinga, ES misijas ir operacijas pagal bendrą saugumo ir gynybos politiką ir ES greitojo dislokavimo pajėgumus, kaip numatyta ES saugumo ir gynybos strateginiame kelrodyje.


</Amend>
<Amend>Pakeitimas		<NumAm>26</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 6 punktas</Article>
<DocAmend2>Direktyva (ES) 2015/637</DocAmend2>
<Article2>2 a skyriaus 13 b straipsnio 1 dalies įžanginė dalis</Article2>
	

	Komisijos siūlomas tekstas
	Pakeitimas

	1.	Bent kartą per metus valstybės narės Komisijai ir Sąjungos vyriausiajam įgaliotiniui užsienio reikalams ir saugumo politikai pateikia tokią informaciją:
	1.	Bent kartą per metus valstybės narės EIVT ir Komisijai pateikia tokią informaciją:


</Amend>
<Amend>Pakeitimas		<NumAm>27</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 6 punktas</Article>
<DocAmend2>Direktyva (ES) 2015/637</DocAmend2>
<Article2>2 a skyriaus 13 b straipsnio 2 dalis</Article2>
	

	Komisijos siūlomas tekstas
	Pakeitimas

	2.	Valstybės narės, Komisijos tarnybos ir EIVT viešai skelbia 1 dalies a, b ir c punktuose nurodytą informaciją taip, kad būtų užtikrintas pateiktos informacijos nuoseklumas.
	2.	Valstybės narės, Komisijos tarnybos ir EIVT viešai skelbia 1 dalies a, b, c ir d punktuose nurodytą informaciją taip, kad būtų užtikrintas pateiktos informacijos nuoseklumas.


</Amend>
<Amend>Pakeitimas		<NumAm>28</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 6 punktas</Article>
<DocAmend2>Direktyva (ES) 2015/637</DocAmend2>
<Article2>2 a skyriaus 13 c straipsnio 1 dalies įžanginė dalis</Article2>
	

	Komisijos siūlomas tekstas
	Pakeitimas

	1.	Valstybės narės imasi priemonių, kad informuotų savo piliečius apie jų teisę, nustatytą SESV 20 straipsnio 2 dalies c punkte. Be kita ko, tokiomis priemonėmis gali būti siekiama:

	1.	Valstybės narės imasi priemonių, kad informuotų savo piliečius apie jų teisę, nustatytą SESV 20 straipsnio 2 dalies c punkte, visų pirma šių:


</Amend>
<Amend>Pakeitimas		<NumAm>29</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 6 punktas</Article>
<DocAmend2>Direktyva (ES) 2015/637</DocAmend2>
<Article2>2 a skyriaus 13 c straipsnio 1 dalies įžanginės dalies a punktas</Article2>
	

	Komisijos siūlomas tekstas
	Pakeitimas

	a)	pakartoti SESV 23 straipsnio pirmą sakinį dėl nacionalinių pasų;
	Išbraukta.


</Amend>
<Amend>Pakeitimas		<NumAm>30</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 6 punktas</Article>
<DocAmend2>Direktyva (ES) 2015/637</DocAmend2>
<Article2>2 a skyriaus 13 c straipsnio 1 dalies įžanginės dalies c a punktas (naujas)</Article2>
	

	Komisijos siūlomas tekstas
	Pakeitimas

	 
	ca)	sukurti automatines pranešimų sistemas, pavyzdžiui, telefono tinklais siunčiamų trumpųjų žinučių sistemas, kad visiems į trečiąją šalį atvykusiems ES piliečiams, būtų suteikta pagrindinė su konsuline apsauga susijusi kontaktinė informacija, taip pat, kad jiems būtų išsiusti įspėjamieji pranešimai krizės atveju.

	
	


</Amend>
<Amend>Pakeitimas		<NumAm>31</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 6 punktas</Article>
<DocAmend2>Direktyva (ES) 2015/637</DocAmend2>
<Article2>2 a skyriaus 13 c straipsnio 1 dalies įžanginės dalies c b punktas (naujas)</Article2>
	

	Komisijos siūlomas tekstas
	Pakeitimas

	
	cb)	Be to, valstybės narės nacionaliniuose pasuose nurodo SESV 23 straipsnio pirmą sakinį;


</Amend>
<Amend>Pakeitimas		<NumAm>32</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 7 punktas</Article>
<DocAmend2>Direktyva (ES) 2015/637</DocAmend2>
<Article2>14 straipsnio 2 dalies 1 pastraipa</Article2>
	

	Komisijos siūlomas tekstas
	Pakeitimas

	Jei neatstovaujamas pilietis 1 dalyje nurodytų išlaidų remiančiajai valstybei narei negali apmokėti teikdamas paramos prašymą, remiančioji valstybė narė gali pareikalauti neatstovaujamo piliečio pasirašyti įsipareigojimą išlaidas atlyginti. Praėjus keturioms savaitėms nuo paramos suteikimo remiančioji valstybė narė tuo pagrindu gali paprašyti neatstovaujamo piliečio tokias išlaidas apmokėti.
	Jei neatstovaujamas pilietis 1 dalyje nurodytų išlaidų remiančiajai valstybei narei negali apmokėti teikdamas paramos prašymą, remiančioji valstybė narė gali pareikalauti neatstovaujamo piliečio pasirašyti įsipareigojimą išlaidas atlyginti. Praėjus trims mėnesiams nuo paramos suteikimo remiančioji valstybė narė tuo pagrindu gali paprašyti neatstovaujamo piliečio tokias išlaidas apmokėti.


</Amend>
<Amend>Pakeitimas		<NumAm>33</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 7 punktas</Article>
<DocAmend2>Direktyva (ES) 2015/637</DocAmend2>
<Article2>14 straipsnio 6 dalis</Article2>
	

	Komisijos siūlomas tekstas
	Pakeitimas

	6.	Komisija gali priimti įgyvendinimo aktus, kuriais nustatomos standartinės formos, naudotinos 2 dalyje nurodytam įsipareigojimui atlyginti išlaidas ir 3 dalyje nurodytam išlaidų atlyginimui, kurį atlieka pilietybės valstybė narė. Tie įgyvendinimo aktai priimami laikantis 15a straipsnio 2 dalyje nurodytos nagrinėjimo procedūros.
	6.	Komisija gali priimti įgyvendinimo aktus, kuriais nustatomos standartinės formos, prieinamos visomis valstybių narių kalbomis, naudotinos 2 dalyje nurodytam įsipareigojimui atlyginti išlaidas ir 3 dalyje nurodytam išlaidų atlyginimui, kurį atlieka pilietybės valstybė narė. Tie įgyvendinimo aktai priimami laikantis 15a straipsnio 2 dalyje nurodytos nagrinėjimo procedūros.


</Amend>
<Amend>Pakeitimas		<NumAm>34</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 9 punktas</Article>
<DocAmend2>Direktyva (ES) 2015/637</DocAmend2>
<Article2>16 a straipsnio 6 dalis</Article2>
	

	Komisijos siūlomas tekstas
	Pakeitimas

	6.	Tvarkydamos 5 dalyje nurodytus asmens duomenis, valstybių narių kompetentingos institucijos ir Sąjungos institucijos bei įstaigos užtikrina tinkamas ir konkrečias duomenų subjektų interesų apsaugos priemones. Jos taip pat nustato vidaus politiką ir imasi būtinų techninių ir organizacinių priemonių, kad užkirstų kelią neteisėtai prieigai prie tokių asmens duomenų ir jų perdavimui.
	6.	Tvarkydamos 5 dalyje nurodytus asmens duomenis, valstybių narių kompetentingos institucijos ir Sąjungos institucijos bei įstaigos užtikrina tinkamas ir konkrečias duomenų subjektų interesų apsaugos priemones. Jos taip pat nustato vidaus politiką ir imasi būtinų techninių ir organizacinių priemonių, kad užkirstų kelią neteisėtai prieigai prie tokių asmens duomenų ir jų perdavimui. Prieiga prie 5 dalyje nurodytų asmens duomenų suteikiama tik ES valstybės narės pasą turintiems darbuotojams.


</Amend>
<Amend>Pakeitimas		<NumAm>35</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 9 punktas</Article>
<DocAmend2>Direktyva (ES) 2015/637</DocAmend2>
<Article2>16 a straipsnio 7 dalies 1 pastraipa</Article2>
	

	Komisijos siūlomas tekstas
	Pakeitimas

	Šios direktyvos tikslais valstybių narių kompetentingos institucijos asmens duomenis trečiajai valstybei arba tarptautinei organizacijai perduoda tik 9, 10 ir 13a straipsniuose nurodytoms užduotims atlikti ir pagal Reglamento (ES) 2016/679 V skyrių.
	Šios direktyvos tikslais valstybių narių kompetentingos institucijos asmens duomenis trečiajai valstybei arba tarptautinei organizacijai perduoda tik 9, 10 ir 13a straipsniuose nurodytoms užduotims atlikti ir pagal Reglamento (ES) 2016/679 V skyrių. 5 dalyje nurodyti asmens duomenys nėra perduodami, jeigu atitinkamas Sąjungos pilietis nėra davęs aiškaus išankstinio sutikimo.


</Amend>
<Amend>Pakeitimas		<NumAm>36</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 9 punktas</Article>
<DocAmend2>Direktyva (ES) 2015/637</DocAmend2>
<Article2>16 b straipsnio 1 pastraipos įžanginė dalis</Article2>
	

	Komisijos siūlomas tekstas
	Pakeitimas

	Valstybės narės užtikrina, kad neatstovaujami piliečiai jų teisių pažeidimo pagal šią direktyvą atveju galėtų naudotis nacionalinėje teisėje numatyta veiksminga teisių gynimo priemone.
	Valstybės narės užtikrina, kad neatstovaujami piliečiai jų teisių pažeidimo pagal šią direktyvą atveju galėtų veiksmingai naudotis nacionalinėje teisėje numatytomis skundų nagrinėjimo ir teisių gynimo priemonėmis.


</Amend>
<Amend>Pakeitimas		<NumAm>37</NumAm>
<DocAmend>Pasiūlymas dėl direktyvos</DocAmend>
<Article>1 straipsnio 1 pastraipos 10 punktas</Article>
<DocAmend2>Direktyva (ES) 2015/637</DocAmend2>
<Article2>19 straipsnio 3 dalies 1 pastraipa</Article2>
	

	Komisijos siūlomas tekstas
	Pakeitimas

	3. Komisija ne anksčiau kaip [aštuoneri metai nuo iš dalies keičiančios direktyvos perkėlimo į nacionalinę teisę termino] atlieka šios direktyvos vertinimą ir jo pagrindinių išvadų ataskaitą pateikia Europos Parlamentui ir Tarybai.
	3. Komisija ne vėliau kaip [ketveri metai nuo iš dalies keičiančios direktyvos perkėlimo į nacionalinę teisę termino] ir po to kas ketverius metus atlieka šios direktyvos perkėlimo į nacionalinę teisę ir taikymo vertinimą ir jo pagrindinių išvadų ataskaitą pateikia Europos Parlamentui ir Tarybai, įskaitant informaciją apie galimus šioje direktyvoje numatytų teisių pažeidimus.


</Amend>
</RepeatBlock-Amend>

